149. löggjafarþing 2018–2019.

Þingskjal 1293 — 820. mál.

Fyrirspurn

til umhverfis- og auðlindaráðherra um drauganet.

Frá Karli Gauta Hjaltasyni.

1.	Hvernig er unnið að því að ná drauganetum upp úr sjó, þ.e. veiðarfærum sem liggja eða fljóta gagnslaus um í sjó og hafa skaðleg áhrif á lífríki hafsins? Hverjar eru áætlanir stjórnvalda í þeim efnum?

2.	Hafa stjórnvöld uppi áætlanir um að efla forvarnir á þessu sviði, t.d. með skráningu veiðarfæra svo að unnt sé að rekja þau til eigenda og með því að setja tilkynningarskyldu á þá sem verða varir við drauganet í sjó?

3.	Hver er aðkoma stjórnvalda að hreinsun veiðarfærahluta, svo sem netadræsa úr fjörum?

4.	Hvernig standa stjórnvöld að slíkri hreinsun í fjörum lands í eigu hins opinbera?

Skriflegt svar óskast.